சென்னை சேலம் 8 வழிச்சாலை திட்டம் கொஞ்சமும் மக்களுக்கு தேவையே இல்லாத திட்டம் . இந்த பசுமை வழிச்சாலை திட்டம் பல்வேறு மலை , வனம் , நீர் வளங்களை அழிக்க கூடியது . இந்த திட்டத்திற்காக தேவையான ஜல்லிக்கற்களுக்காக பல்வேறு கல்குவாரிகள் முறைகேடாக அமைக்கப்படும் . ஆற்று மணல் சுரண்டப்படும் . மலைகளை குடைந்து கிரானைட் குவாரிகள் அமைத்து சூறையாடப்படும் . கட்டுமானத்தில் பலகட்ட கமிஷன் கைமாறும் . ஏற்கனவே , சென்னை – சேலம் மூன்று சாலைகள் உள்ளன . (1) சென்னை பெங்களூரு 6 வழிச்சாலை வழியாக பயணித்து திருப்பத்தூர் வழியாக வாரணாசி – கன்னியாகுமரி தங்க நாற்கர சாலை வழியாக சேலத்தை அடையலாம் . (2) சென்னை திருச்சி 4 வழிச்சாலை வழியாக பயணித்து விழுப்புரம் , உளுந்தூர்பேட்டை , கள்ளக்குறிச்சி , ஆத்தூர் வழியாக சேலம் அடையலாம் . இது முழுக்க 4 வழிச்சாலை . (3) சென்னை – திண்டிவனம் – திருவண்ணாமலை – கள்ளக்குறிச்சி – சேலம் . இப்படி 3 பாதைகள் உள்ளன . இந்த 3 பாதைகளையும் புறக்கணித்து புதிதாக 8 வழி ச்சாலை யாருடைய பயன்பாட்டிற்காக ? உள்நோக்கத்துடன் கொண்டு வரப்படும் இந்த 8 வழிச்சாலை நமக்கு நாமே குழி பறிப்பதற்கு சமம் .